izzako/sundanese-pixelgpt huggingface dataset:
Sanggeus dina 2012, jumlah pamaké Transjakarta ngahontal 109,983,609 urang
Dina taun 2011, sistem ieu geus capai kinerja puncak taunan sareng beus mawa 114,7 juta panumpang jeung teras dina taun-taun berikutna jumlahna nurun jeung dina taun 2014, beus mawa 111,6 juta panumpang, samentara dina taun 2015 ngalayanan 102,95 juta panumpang
Dina 2016, rekor anyar 123,73 juta panumpang geus tarcapai
Biaya tarifna tetap Rp3.500 per panumpang ti mimiti operasi
Transjakarta ngabogaan sistem BRT tarpanjang di dunia (230,9 km panjangnya) dina taun 2017, sareng 13 koridor utama jeung 10 ruteu lintas koridor
Tilu koridor deui dijadwalkeun dimulai ti taun 2014 atawa 2015 jeung sabagian bade meningkat sedangkeun koridor anu aya dina tingkat dasar
Salain éta aya 18 ruteu pangumpan anu terus ngaliwatan tungtung busway eksklusif ka kota-kota di sabudeureun Jakarta jeung ngagunakan bus khusus anu memungkinkeun keur naik di tingkat dasar atawa platform-na stasion Transjakarta
Transjakarta ngabogaan total 80 ruteu (koridor, lintas Route &amp; feeder route) dina akhir 2016
Kanaékan signifikan dina 41 ruteu di 2015
Sedengkeun TransJakarta kaserang 1.056 beus di 2016 sarta ogé sacara ningkat sacara signifikan tina 605 beus di 2015 Transjakarta gaduh langkung ti 1,500 beus dina tilu bulan mimiti 2017 sareng nargétkeun gaduh 3.3 beus dina akhir taun
Bacaan Leuwih Lanjut
leuwih lengkep tentang Transjakarta tinggali di Wikipédia basa Indonésia
Gapléh atawa domino téh mangrupa kaulinan kartu, nu ilaharna dipaénkeun ku opatan
Kartu gapléh kabéhna aya 28, mun dibagi opat kabagi rata tujuh séwang
Dina sakartu téh mibanda sapasang angka
Ti mimiti angka 0 nu simbulna kosong (euweuh nanaon) jeung 1, 2, 3, 4, 5, 6
Angka 1 semet 6 diwakilan ku simbul buleud (prahna warna beureum) nu jumlahna sarua jeung angkana, bentukna persis siga angka dina dadu
Unggal kartu mibanda nilai papasangan, contona 0/0, 1/1, 0/2, 4/6, 3/5
4/5 jeung sajabana
Kartu nu nilai pasanganna sarua disebut kartu "balak" (atawa "balok")
Kartu gapléh kajaba dijieun tina bahan nu biasa paragi kartu, kertas palastik, ogé bisa dijieun tina pualam, giok, gading atawa kai
Asal mula jeung kamekaran
Gapléh katelah ogé ku sebutan domino
Istilah nu prah sacara intérnasional
Dina bahasa malayu ditulis gaple tapi dibacana mah gapléh
Kecap domino sorangan hartina panutup sirah jeung/atawa topéng panon nu sok dipaké dina pésta kostum
Asalna pisan mah tina bahasa perancis nu ngarujuk kana "cape" – pakéan rarangkeun saluhureun jubah – pandita eropa, nu warnana hideung kontras jeung latar jubah nu bodas
Baheula kartu gapléh kungsi dijieun tina kai hideung jeung gading, ngingeutkeun kana pakéan pandita téa
Asal mula gapléh cenah ti China, ti abad 12
Tapi ceuk sawatara jelema nyebutkeun asalna ti Mesir, gepokan gapléh geus kapanggih dina makam firaun ka-18 di Mesir saméméhna
Kaulinan gapléh luring geus kaluar ti jaman komputer maké sistem DOS kénéh
Kiwari aplikasi "game on line" geus loba boh dina média sosial atawa aplikasi nyorangan
Cara maénna, pamaén ka hiji neundeun kartu awal dina lapak (istilahna "ngalung" atawa "miceun"), biasana mah kartu balak (istilah ‘ngabalakan' sok dipaké sapopoé pikeun jalma nu ngamimitian hiji kagiatan)
Pamaén kadua nuturkeun ngalungkeun salah sahiji kartuna, syaratna salah sahijiangka pasangan kartuna kudu aya nu sarua jeung kartu nu geus aya na lapak, nilai angka nu sarua diteundeun parémpét / nimpah kana sasaruanna dina kartu nu handap, kitu deui pamaén katilu, kudu miceun sakartu kana lapak, tapi ayeuna mah kudu sarua salah sahiji angkana jeung kartu kahiji atawa kartu kadua nu can aya pasanganna
Kartu katilu tuluy jadi ujung anyar
Pamaén kaopat ogé kitu miceun kartu nuturkeun kana dua ujung nu aya
Balik deui ka pamaén ka hiji kitu tuluy
Antukna kartu nu di handap jadi ngajalur siga rél karéta
Lamun pas giliran ngalung kartuna euweuh nu nyetél jeung kartu nu di handap, maka pamaén éta diliwat heula ngalungna, langsung ka pamaén saeunggeusna
Pamaén nu meunang nyaéta pamaén nu kartuna pangheulana béak, kateundeun kabéh di handap ("poldan")
Lamun kabéh pamaén mandeg, kartuna geus euweuh nu nyetél jeung ujung kartu nu di handap, nu kitu disebutna gapléh
Jumlah kartu nu nyésa kénéh dina leungeun pamaén tuluy masing-masing diitung
Jumlah pangleutikna dianggap nu meunang
Gapléh ogé bisa dipaénkeun sacara papasangan
Pamaén nu opat dibagi kana dua grup
Pamaén nu ngabalad posisina pahareup-hareup
Mun maén papasangan pamaén nu hiji kudu silih tulungan jeung baturna
Mun salah sahiji meunang mangka dianggap grupna nu meunang
Dina papasangan mah angka-angka nu aya dina sésa kartu nu éleh diitung kabéh jumlahna pikeun jadi poin pikeun pasangan nu meunang
Méméh maén geus ditangtukeun poinna rék semet sabaraha
Contona rék semet 500, mangka pasangan nu pangheulana cumpon 500 dianggap nu meunangna
Mun aya kajadian gapléh, nilai angka dina kartu sésa nu ngagapléhkeun (nu miceun kartu panungtungan, nu nyababkeun kajadian gapléh) diadukeun jeung angka dina kartu pamaeun sahandapeunna
Mun meunang (leuwih leutik) mangka jumlah total angka nu di luhur kénéh (nu can turun) di kabéh pamaén dijumlahkeun tur jadi poin pikeun timna, tapi mun éléh jumlah angka tadi dikali dua jeung jadi poin pikeun pasangan tim lawanna ("neunggar cadas")
Dina maén papasangan, balak genep boga aturan lain
Mun balak genep paéh nu hartina balak genep teu turun bari jeung ujung barisan kartu dina lapak lain angka genep, kabéh angka genep geus nyetél dina barisan maka niléi balak genep jadi leuwih gedé, niléina jadi minus pikeun nu nyeupeung balak ditambahkeun kana poin pasangan nu meunang
Biasana dihargaan -100
Tapi mun di ujung barisan kartu angka genepna can katimpah, nu hartina teu disetélkeun jeung genep séjénna (lawanna salah neundeun), mangka balak genep teu dianggap paéh
Logikana masih bisa jalan kénéh mun teu kapiheulaan béak mah
Balak genep gé teu dianggap paéh lamun pasangan maénna nu poldan atawa kajadian gapléh
Dina kajadian gapléh balak genep diitung biasa (12)
Tapi mun hasil ngaluarkeun balak genep dina kondisi paméakan (poldan/nutup maké balak genep) mangka nu meunang nambah poin nu sarua gedéna jeung lamun musuhna paéh balakna tadi
Balak kosong ogé sok diperlakukeun sarua dina maén papasangan
Ngan niléina dina kaayaan paéh atawa nutup satengahna ti balak genep
Gapléh mangrupa kaulinan nu ngagabungkeun unsur mimilikan jeung unsur kaahlian
Kartu gapléh dibagikeun sanggeus dikocok ka masing-masing pamaén
Alus heuntena beubeunangan kartu éstuning kumaha milik masing-masing
Najan kitu, seni dina gapléh nyaéta kumaha nganyahokeun kartu lawan dumasar dina kartu nu geus kalaluar jeung pamaén anu liwat, sarta kumaha carana sangkan kartu batur teu jalan tur kartu sorangan atawa mitra (mun maén papasangan) bisa béak, merlukeun kaparigeulan otak
Ogé lamun kaayaan pi-gapléh-eun, kira-kira piminangeun atawa piéléheun
Ngaran-ngaran kaulinan kartu, cara poker atawa rémi aturanna sok kena ku "house rule"/aturan tuan rumah
Aturanna sok béda-béda di unggal tempat
Kumaha karesep atawa kabiasaan masing-masing
Kitu ogé gapléh
Tong boro di sanagara, di sa-RT waé aturan bisa béda-béda
Aya nu mun léwat kudu nutup sakartu sarta dianggap sésa, aya nu balak genep teu meunang kaluar ti heula, aya nu balak genep kudu ditembrakkeun, aya nu mun nutup permaénan maké balak naon waé, nilaina sarua nambah siga maké balak genep, jeung réa-réa deui aturan séjénna
Protonibéa diacanthus, anu katelah kakap cina, nyaéta spésiés lauk pituin ti Indo-Pasifik
Lauk ieu dianggap di antara lauk laut pangmahalna, ku sabab diarah atina pikeun bahan rupa-rupa ubar
Ieu lauk dagingna ngeunah, tapi nu matak leuwih mahal mah ku sabab di Asia Wétan diala jeroanana pikeun ubar anu diolah di Singapura jeung Jepang
Dadu, asal kecap dadu tina bahasa Portugis "Dado" nu hartina 1. hiji wujud atawa badan nu panjangna, rubakna jeung luhurna, kubik
Numutkeun "Encyclopedia Britannica", dadu (bahasa inggrisna "dice", singular "die") nyaéta barang leutik ("polyhedrons)" nu dijadikeun sarana pikeun maén judi jeung maén kaulinan-kaulinan sosial
Wangun dadu nu pangilaharna nyaéta kubus nu ditandaan ku titik ti hiji semet ka genep
Titik-titikna diatur maké pola-pola konvénsional nepi ka unggal sisi nu patonggong-tonggong jumlahna salawasna tujuh
Sanajan kitu loba ogé dadu dina wangun jeung rarancang rupa séjénna tur jumlah sisi nu béda
Ari fungsi dadu nyaéta keur ngahasilkeun angka acak
Cara maénkeun dadu (kajaba dadu sintir) nyaéta dikocok saengangna boh ku leungeun atawa diwadahan heula, tuluy dipuragkeun atawa dialungkeun atawa digorolongkeun, engké sisi pangluhurna dianggap angka nu kaluar
Dadu nu dipaké dina hiji kaulinan bisa hiji atawa leuwih ti hiji, gumantung kana kaulinanna Sajarah
Dadu jeung wangun-wangun sarupa saméméhna mangrupa sarana kaulinan pangkolotna nu pernah kanyahoan
Sophocles ngalaporkeun yén dadu diciptakeun ku legénda Yunani Palamedes mangsa keur ngepung Troya, sedeng Heredotus keukeuh nyatakeun yén dadu téh diciptakeun ku urang Lydia dina mangsa Raja Atys
Duanana dilemahkeun ku sawatara timuan arkéolog nu nunjukkeun yén dadu pernah dipaké di masyarakat-masyarakat saméméhna
Cikal bakal dadu téh nyaéta alat sihir nu digunakeun ku urang primitif pikeun ngarapalkeun jampé keur ngaramal mangsa hareup
Kamungkinan pangdeukeutna tina cikal bakal dadu nyaéta tulang pigeulang biri-biri ("astragal") nu ditandaan dina opat sisina.Dina mangsa Yunani jeung Romawi baheula, lolobana dadu dijieun tina tulang jeung gading; nu lianna dijieun tina parunggu, rupa-rupa batu akik, marmer, porselén jeung material-material séjénna
Dadu kubus nu ditandaan nu praktis mangrupaan dadu ayeuna, kapanggih dina galian di Cina taun 600 Memeh Mangsa Umum (MMU) jeung galian Mesir 2.000 MMU
Catetan katuliskeun ngeunaan dadu aya dina epik Sangsakérta Kuno, Mahabarata, dijieun di India leuwih ti 2.000 taun ka tukang
Dadu piramid sarua kolotna jeung dadu kubus; dadu siga kitu kapanggih dina hiji kaulinan nu disebut Kaulinan Ménak Ur ("Royal Game of Ur") taun 300 MMU
Abad ka-16 dadu jadi bahan kajian analisis matématika ku Cardano jeung Galiléo, sajaba nu sejenna ogé, ngalahirkeun konsep wilangan acak jeung konsep kamungkinan
Dadu kamungkinan dikenalkeun ka Éropa ti China ku Marcopolo
Dadu kiwari dijieun tina bahan palastik polymer atawa palastik selulosa jeung bahan pawarna
Pikeun dadu nu hadé bahanna ditambahan ku fiberglass jeung bahan-bahan panahan sinar ultra violét
Bahan-bahan dipanaskeun tuluy diasupkeun kana citakan
Sanggeus reureup dikaluarkeun dina citakan maké sawatara campuran kimia
Dadu kasino dijieun maké mesin, ukuran numut kana aturan nu aya
Dadu nu dicitak kalah kumaha gé bakal beda kasaimbanganna dibanding dadu nu dijieun maké mesin komputer (najan urang-urang mah teu bisa ngabedakeun)
Titik-titikna dibor, terus diwarnaan maké bahan nu karapetanna sarua jeung palastik bari tetep merhatikeun kasaimbangan hiji sisi jeung sisi séjénna (mun teu kitu, ku logika ngaliangan, sisi “6” bakal leuwih hampang batan sisi “1”)
Dadu standar nyaéta dadu no sok remen kapanggih dina kaulinan sapopoe, disebutna dadu teu sampurna
Sisina semu baruled, teu seukeut
Najan sisi-sisina dijieun sareket gé ari teu minuhan syarat dadu sampurna mangka diasupkeun kana jenis dadu ieu
Dadu sampurna disebut ogé dadu kasino
Siga nu geus disebutkeun di handap
Biasana dijieun transparan
Dijieunna teu sagawayah, apik pisan
Dadu nu teu minuhan katangtuan dicirian, dijieun oleh-oleh atawa diancurkeun
Kasino gedé sok nandaan daduna ku simbol sorangan, sangkan euweuh dadu ti luar nu asup
Nyaéta dadu sampurna di luhur tapi ujung-ujungna teu sareukeut
Dadu nu wandana siga piramida, 4 sisi
Dadu Polihédral: Dadu nu didasarkeun kana jumlah sisina
Kaasup dadu kubus, Ngan dina dadu polihédral mah teu maké titik tapi ku angka
Contona panggunaanna dina kaulinan maénkeun peran ("Role Playaing Game") "Dungeons and Dragons" (D&amp;D)
Dadu "custom" (kumaha kaperluan/kahayang)
Dadu sakaperluna: nyaéta dadu nu titik-titikna sawaréeh atanapi kabéh diganti ku angka atawa gambar
Bisa alatan kaperluan kaulinanna atawa kahayang nu nyieunna sangkan leuwih alus katinggalina
Contona dadu poker, dadu hoo hey how, dadu mahjong, dadu zombie, dadu pikeun RPG jeung réa-réa deui dadu nu diganti ku tulisan, angka, simbul atawa gambar
Dadu bunder: nyaéta dadu nu bentukna bunder siga bal
Dadu manipulasi: nyaéta dadu nu geus diutak-atik, fungsina pikeun ngalicikan
Umumna dina dadu kubus
Mun ditinggal dina fungsina nyéta pikeun ngaluarkeun angka acak, alat-alat lain nu fungsina siga dadu téh di antara: - Koin: contona duit receh.- Dreidel: modél gasing, kaulinan urang Yahudi.- Teetotum: modél gasing diangkaan, wandana siga koin, sisina diangkaan.- Dadu sintir: modél gasing, wandana segi genep kongruén.- Dadu gorolong: siga gir panjang, digorolongkeun, gigirna teu maké angka
- Trapezohedron; bentukna siga dua aseupan nu silih turuban.- Daldos: bentukna siga dadu gorolong tapi segi opat.Alat-alat di handap disebut ogé dadu alternatif
Teu boga dadu
Gampang, kiwari "Google Play Store" geus nyadiaan aplikasi-aplikasi dadu pikeun telepon pintér, malahan mah dadu polihédral gé aya
Kaulinan nu make dadu
Kaulinan-kaulinan sohor nu maké dadu - Dadu Batok/Tempurung/Kopyok - Dadu Poker - Backgammon - Craps - Pig - Monopoli - Ular tangga - Ludo - "Dungeons &amp; Dragons" - Jrrd
Holid bin Walid
Daptar Istilah Téhnologi Informasi
Panata acara nyaéta istilah umum keur jalma anu ngatur hiji kagiatan atawa acara
Panata acara mindeng disebut ogé "pewara," "pranata acara," atawa "Master Of Ceremony (MC)"
Pancén panata acara sacara umum patali jeung ngiberkeun acara anu keur lumangsung, ngatur acara sangkan tetep ngaruntuy luyu jeung aturan, jeung dina ngatur acara kudu niténan étika keprotokolan
Gobag atawa galah asin nyaéta salah sahiji kaulinan barudak anu dilaksanakeun ku dua kelompok, anggotana bisa tilu nepi lima urang
Ieu kaulinan biasana dipaénkeun di buruan atawa lapang anu lega, saumpamana di lapang biasana kudu nyieun garis heula
Hamburg (; ; resmina disebut Kota Bébas jeung Hansa Hamburg; ; Jérman Handap/Sachsen Handap: "Friee un Hansestadt Hamborg") nyaéta kota kadua panggedéna di Jérman jeung kota ka-8 panggedéna di Uni Éropa nu miboga pangeusi leuwih ti 1,8 juta
Salah sahiji ti 16 nagara bagéan féderal di Jérman, ieu kota dikuriling ku Schléswig-Holstein di kalér jeung Niedersachsen di kidul
Wewengkon metropolitan ieu kota janten bumi ti 5 juta leuwih pangeusi
Hamburg pernahna di Walungan Élbe sarta dua budak walunganna, Walungan Alster jeung Walungan Bille
Allianz Aréna nyaéta stadion maén bal di München, Bayern, Jérman nu miboga kapasitas tempat diuk 75.000 jelema
Kasohor ku panél plastik ETFE di luarna, ieu stadion jadi stadion pangmimitina di dunya nu luarna bisa gonta-ganti warna
Pernahna di Wérner-Heisenberg-Allee 25 di sudut kalér séktor Schwabing-Freimann München dina Kerangas Fröttmaning, ieu stadion jadi stadion kadua panggedéna di Jérman saanggeus Wéstfalenstadion di Dortmund
FC Bayern München geus maén patandingan imahna di Allianz Aréna ti mimiti usum 2005–06
Ieu klub saméméhna maén patandingan imahna di Stadion Olimpiade München ti 1972
1860 München saméméhna miboga satengah bagéan di ieu stadion, tapi Bayern München meuli bagéanna saharga €11 juta dina April 2006
Pangaturan ngaboléhkeun 1860 Munich pikeun maén di ieu stadion, tapi tetep teu boga kapamilikanna nepi ka 2025
Tapi, dina Juli 2017, kontrak panambutan stadion diréngsékeun, nyababkeun Bayern München hiji-hijina pamaké ieu stadion
Thoriq bin Ziyad (670 - 720) (), dikenal dina sajarah Spanyol minangka légénda nu disebut Taric él Tuérto(Taric si panon hiji), nyaéta hiji jéndral ti dinasti Umayyah nu mingpin panalukan muslim ka wewengkon Andalusia (Spanyol, Portugis, Andorra, Gibraltar jeung sabudeureunna) dina taun 711 M. Dina usum panas taun 711 Maséhi (92 AH), Thoriq bin Ziyad miang ka Andalusia
Dina tanggal 29 April 711, pasukan Thoriq badarat di Gibraltar (ngaran Gibraltar asalna tina bahasa Arab
"Jabal Tariq" nu hartina Gunung Thoriq)
Sanggeus badarat, dirina ngahurungkeun sumanget jihad ka pasukanna sangkan perang nu suhud karna Alloh
Dongéng ngadurukan kapal nu remen kadenge ku urang saméméh ieu ngan rékaan wungkul lantaran para pajoang Islam bajoang teu aya lain lintang ti hayang sabener-benerna nanjeurkeun agama Allah tanpa kudu nyieun hal nu saperti ngaduruk kapal téa, sajabana taya bukti nu kokoh jeung ngadukung kana dongéng éta téh
Pasukan Thoriq nyerang Andalusia sarta di usum panas taun 711 hasil ngahontal kameunangan nu nangtukeun lawan karajaan Visigoth, di mana rajana, Roderick perlaya dina tanggal 19 Juli 711 dina Perang Guadalete
Sanggeus éta, Thoriq manjing gupernur wewengkon Andalusia méméh ahirna disaur mulang ka Damaskus ku Khalifah Walid I. Taun-taun Awal
Asal Usul Thoriq bin Ziyad
Asal usul Thoriq teu dipikanyaho sacara pasti
Numutkeun sajarawan Syauwi Abu Khalil nu dicutat ku Alwi Alatas, aya nu nyebukeun minangka turunan ti Bani Hamdan ti Pérsia, atawa suku Lahm
Aya ogé nu nyebutkeun Thoriq asalna ti bangsa Vandals
Ngan, loba sajarawan nu nganggap dirina turunan ti bangsa Berber
Numutkeun Alwi Alatas, Thoriq asalna ti kulawarga muslim sarta ti bubudak geus dididik sacara Islam ku ramana dina mangsa kakawasaan Uqbah bin Nafi di Ifiqiya
Numutkeun pamanggih séjén, Thoriq bin Ziyad téh manten budak Musa bin Nusayr
Musa ngabébasken sanggeus ningal poténsi Thoriq, tuluy nempatkeun dina pasukanna
Bisa jadi Thoriq bin Ziyad geus aya di pasukan Musa bin Nusayr waktu Musa karak nepi di Qayrawan
Tapi, waktu éta Thoriq can pati dikenal
Sawatara sajarawan nyatetkeun yén Thoriq mibanda sababaraha vérsi ngaran: Ciri-ciri Thoriq
Thoriq nyaéta hiji pameget nu taarna jenong jeung ngagaduhan karang hideung nu dituwuhan ku rambut dina taktak kéncana
Légénda Kadataangan Thoriq
Saheunteuna aya dua légénda ngeunaan kadatangan Thoriq bin Ziyad ka Andalusia
légénda éta téh kieu: Légénda Awéwé Kolot
Mangsa Thoriq karak ngabébaskeun Kota Algeciras, aya hiji awéwé kolot nu ménta pikeun panggih jeung Thoriq
Sanggeus diwidian ku Thoriq, awéwé kolot éta ngajéntrékeun dongéngna yén baréto manéhna ngabogaan hiji salaki
Salakina sok nyarita yén hiji mangsa engké, nagri ie bakal ditalukkeun ku hiji jéndral ti luar
Jénderal ieu mibanda taar nu jenong jeung karang hideung nu dituwuhan rambut dina taktak kéncana
Ngadangu kitu, Thoriq gera-gera muka taktak kénca nu mémang mibanda tanda persis nu dijéntrékeun awéwé tadi
Pasukan Thoriq gé kasima
Légénda Istana 27 Gembok
Kerajaan Visigoth ngabogaan hiji karaton nu kacida éndahna di Toleda jeung ngabogaan 27 gembok
Raja-raja saméméhna salawasna pesen yén aya kajadian naon waé, karaton téh teu meunang diasupan ku saurang ogé
Tiap raja nu anyar malahan nambahan hiji gembok hingga aya kana 27 gembokna
Mangsa Roderick manjing raja, manéhna panasaran ku jero karaton éta
Dina hiji poé, manéhna ngabongkar sakabéh gembok nu aya jeung asup ka karaton
Tétéla di jero karaton téh aya hiji rohangan deui nu dikonci
Sanggeus ngabongkar konci rohangan éta, Roderick asup deui ka rohangan nu leuwih jero deui
Tétéla dina rohangan éta téh aya hiji perkamén nu eusina lukisan jalma-jalma nu naraék kuda
Maranéhna maké baju nu kasar, pinuh ku kokotor, marake sorban, jeung pedangna mareleungkung
Aya ogé tulisan, "Iraha waé ruang panyalindungan ieu dilanggar katut mantra nu aya dina ieu jéro poci, jalma-jalma nu kagambar dina poci ieu bakal nyerbu Andalusia, ngarugrugkeun singgasana rajana, sarta ngawasa sakuliah nagari" Roderick kasieunan sanggeus maca éta jeung yakin yén musibah bakal tumiba ka dirina
Sasayogian Pangbébasan Andalusia
Carita Julian jeung Putrina
Julian téh pangawasa Ceuta
Dirina nandatangan jangji pasini damai jeung Kakhalifahan ngaliwatan Musa bin Nusayr
Julian ngabogaan hij putri nu kacida geulisna nu ngaranna Florinda
Demi hubungan nu hadé jeung Visigoth, Florinda dikirim ka karaton Roderick pikeun diajar
Roderick katarik ati jeung hayang ngawin Florinda, tapi Florinda nolak
Roderick ambek tuluy ngarampas kahormatan Florinda jeung ngancam sangkan teu bébéja ka sasaha ngeunaan kajadian éta
Tapi, ku pinter-pinterna, Florinda hasil nyeulendepkeun hiji surat ka luar karaton Roderick jeung ngirimkeun ka Julian, bapana, ngabéjaan naon nu kajadian
Julian ambek kacida jeung sumpah pikeun ngancurkeun Roderick
Dirina harita kénéh nuju ka karaton Roderick pikeun nyokot Florinda
Julian ngarang carita yén geureuhana keur geuring parna jeung ngarepkeun Florinda aya di sagigireun indungna pikeun ngarawatna
Ngadenge kitu, Roderick gé ngijinan Florinda balik jeung bapana
Sanggeus hasil ngamankeun Florinda di karaton Ceuta, Julian ngajugjug padumukan Musa bin Nusayr, ménta sangkan nyerang Visigoth
Awalna, Musa nolak lantaran mangsa harita Semenanjung Iberia can dikenal di kalangan kau muslimin
Tapi, Julian terus ngadeseh
Akhirna ,Musa ménta Julian pikeun nyerang Semenanjung Iberia maké pasukan leutik pikeun nunjukkeun kadarianna
Julian ngalaksanakeun paréntah éta
Dirina mawa dua kapal jeung nyerang Algeciras
Isukna, Julian hasil mulang jeung nunjukkeun harta rampasan perang ka Musa nu jumlahna réa
Musa antukna percaya ka Julian
Ngirim Surat ka Khalifah
Musa saharita kénéh ngirim surat ka Khalifah Al Walid di Damaskus, ménta ijin pikeun ngabébaskeun Semenanjung Iberia
Waleran ti Al Walid datang
"Sakuduna kirim heula pasukan leutik ka negéri itu hingga maranéhna bisa nyerang jeung mawa béja ka anjeun ngeunaan naon-naon nu aya di nagri éta
Tong nepi kaum muslimin musnah ku téror jeung bahaya sagara."
Musa ngirim balesanna, "Ieu mah lain sagara, tapi ngan terusan sempit
Basisirna katempo ti kajauhan."
Al Walid ngabales deui suratna
Tetep kirim pasukan bubuka ka ditu!"
Sanggeus meunang widi ti khalifah, Musa bin Nusayr ngirim pasukan ékspédisi awal ka wilayah Semenanjung Iberia
Pasukan ieu dipingpin ku Tarif bin Malik (Tarif Abu Zar'ah bin Malik Al-Mughaferi)
Tarif mingpin 500 tentara nu di jerona aya 100 kavaleri
Tarif miang maké opat siki kapal
maranéhna balabuh di pulo pangkidulna ti Semenanjung Iberia
Engké, pulo ieu bakal dingaranan kota Tarifa nu asalna tina ngaran Tarif bin Malik
Tarif saharita migawé paréntah Musa pikeun nyerang daérah pangdeukeutna ti tempatna badarat
Sanggeus hasil, Tarif balik ka Musa bin Nusayr bari mawa harta rampasan perang nu réa
Dirina ogé nyebut nagri éta ku sebutan Jazirat al-Khafra (pulo nu hejo) pikeun nyebut Semenanjung Iberia
Musa bin Nusayr nunjuk Thoriq bin Ziyad pikeun mingpin pangbébasan ieu
Thoriq mawa 12.000 tentara nu mayoritasna nyaéta bangsa Berber
Ngan 300 urang ti bangsa Arab jeung 700 urang ti bangsa Afrika
Julian ti Ceuta mancén tugas salaku intél jeung tukang nuduhkeun jalan pasukan
Pasukan miang ti Ceuta maké kapal Julian nu nyamur
Aangkutanna pasukan dijalankeun sacara bulak balik ti peuting ngaméh teu nyurigakeun
Pas méméh badarat, Thoriq mutuskeun pikeun ngaleyep heula
Dina saréna inyana ngimpi pendak jeung Nabi Muhammad nu dikuliling ku urang-urang Muhajirin jeung Anshar
Aranjeuna nyarandak pedang nu geus ngabar
Salajengna Nabi Muhammad ngadawuh ka Thoriq:"Tong geuneuk tong maleukmeuk, hé Thoriq
Sampurnakeun naon anu ditakdirkeun keur anjeun pikeun ngalakukeunna
"Tuluy Thoriq lugay jeung ngarasa yakin kameunangan aya di pihakna
Dirina nyaritakeun ngimpi ieu ka prajurit-prajurit muslim nu aya di kapal babarengan
Awalna Thoriq niat badarat di Algeciras tapi teu jadi da kota éta dijaga ku pasukan Visigoth
Akhirna, Thoriq jeung pasukanna badarat di Calpe, lebah wétan Algeciras
Engkéna, Calpe diganti ngaranna jadi Jabal Al-Fatah (Gunung Kameunangan)
Tapi, tempat éta téh leuwih dikenal ku ngaran Jabal Tariq atwa Gibraltar
Thoriq mawa jénderal-jénderal perang tanggoh, nyaéta: Pidato Thoriq bin Ziyad
Numutkeun P. De Gayango, sakumaha dicutat ku Ahmad Thomson, Di handap ieu di antara pidato nu ditepikeun Thoriq bin Ziyad ka para prajuritna: "Kamana aranjeun bisa lumpat bari musuh di hareupeun jeung sagara satukangeun
Teu aya kasalametan pikeun aranjeun kajaba tina wawanén jeung katungkuhan haté aranjeun
Tinimbangkeun kaayaan aranjeun: aranjeun nangtung di saluhureun pulo ieu saupama barudak yatim nu kapecleungkeun ka dunya; aranjeun upama tinimu jeung musuh nu kuat ngepung wakul buaya manggap lir ibarat galura amarah sagara nu ngagolak, sarta ngirim prajurit-prajurit nu teu kaitung lobana ka aranjeun, bala tantara baju wesi jeung dilengkepan ku sagala pakarang nu kungsi aya."
"Naon nu bisa dipaké pikeun ngalawan maranéhna?"
"Aranjeun teu mibanda pakarang séjén kajaba pedang, teu boga paerlengkepan séjén kajaba nu geus dirampas ti musuh
Ku alatan kitu, aranjeun kudu nyerang musuh sagancang-gancangna atawa lamun hanteu, tanwandé hasrat pikeun nyerah bakal tumuwuh, angin kameunangan moal deui niup ka pihak aranjeun, sarta musuh bakal ganti wawanén nu hésé dikadalikeun!"
"Aranjeun apal yén Khalifah Al Walid bin Abdul Malik geus milih aranjeun siga milih sakitu lobana pahlawan ti kalangan jalma-jalma nu gedé wawanén
Aranjeun nyaho yén ménak-ménak gedé daratan ieu ngabogaan kahayang nu gedé pikeun ngajadikeun aranjeun jadi anak-anakna jeung ngiket aranjeun ku jatuk rami, ngan mun aranjeun ngabagéakeun pangperangan sakumaha kuduna jalma-jalma gedé wawanén jeung pajoang sajati, sarta jadi ksatria nu wani
Aranjeun nyaho yén rahmat Alloh nganti aranjeun mun aranjeun siap pikeun nanjeurken kalimat-Na jeung ngijabkeun agama-Na di tanah ieu."
"Lamun aranjeun ngalaksanakeun paréntah-paréntah kuring, tangtu urang bakal meunang!"
Kidung Thoriq bin Ziyad
Numutkeun Alwi Alatas, Thoriq ogé ngajomatarakeun hiji kidung pikeun nyumangétan pasukanna: Urang geus naék kapal Siapkeun pikeun méntas Jeung Alloh bakal ngagéntos nyawa, harta, jeung kulawarga urang ku surga Saéstuna bener yén teu aya Nu sakitu ku urang dipiharep di dunya ieu Sakumaha ogé teu penting pikeun urang Kumaha pinanggih pati basa meunang harga nu sakitu diarep-arepna" Pangbébasan Andalusia Tahap Kahiji
Catétan: loba pamanggih ngeunaan urutan pangbébasan kota demi kota nu dilakukeun Thoriq, Musa jeung pasukanna
Urutan pangbébasan dina ieu artikel ngan salah sahiji vérsi di antara réa vérsi séjén
Pangbébasan Kota Cartagena
Kota kahiji nu dibébaskeun ku Thoriq nyaéta Cartagena
Kota ieu teu jauh ti Gibraltar
Thoriq ngirim pasukan nu dipingpin ku Abdul Malik al-Moafir
Sanggeus hasil dibébaskeun, ngaran kota éta sempet diganti jadi "Qartayannat al Halfa."
Pangbébasan Kota Algeciras